Պատվիրվա՞ծ էր արդյոք «Կանխատեսումներ Վերոնիկա Կրաշեննիկովայի հետ» հաղորդաշարի այդ հատվածը: Միանշանակ` այո: Շատ էլ չսրբացնենք մեր ռազմավարական դաշնակցին, բոլորին է հայտնի, որ փողով Ռուսաստանում կարելի է գնել գրեթե ամեն ինչ: Ոստի, կարծում ենք, ճիշտ կլիներ Կրաշեննիկովայի «ազատ մտածողության» եւ «պատկերավոր տեսողության» հետեւում ականջներ փնտրելը: Արդյոք դա ադրբեջանական լոբբիստական հաստատությունների կամ ՌԴ ՊՆ-ում բուն դրած ադրբեջանամետ խմբավորման ձեռքի գործ չէ՞ր: Նվազագույնը նման հարցադրում պետք է արվեր, որպեսզի «Զվեզդայի» ղեկավարությունը չբավարարվեր «վայ, կներեք, բացթողում էր» ոճի մեջ մի չորուկ ներողությամբ: